מעצבים ומהנדסים, מאמצים ורותמים את טכנולוגיות הסריקה התלת מימדית מכיוון שעל ידי שימוש בסורקים, ניתן לקצר תהליכים, לשפר דיוקים ולהפוך כל אובייקט פיזי למודל דיגיטלי ממוחשב בצורה קלה.
סיום תהליך הסריקה, הינו רק תחילת תהליך התכנון המבוסס על הסריקה.
תוצר הסריקה הינו ענן נקודות, mesh פוליגוני, ומגביל את המעצב בהמשך העיבוד והתכנון בתוכנות התיב"מ הסטנדרטיות.
תוכנות Geomagic DesignX ו Geomagic Design Direct, הינן הכלים החזקים ביותר הקיימים בשוק לצורך עיבוד הסריקות והפיכתם לגופי סוליד אשר ניתן להמשיך לעצבם בתוכנת התיב"ם השונות כגון SolidWorks ,Key Creator, Cimatron, ProE ועוד.
תהליך עיטוף המשטחים הינו חצי אוטומטי בו נוצרים טלאי משטחים, אשר עוטפים את המודל עד אטימתו לגוף מוצק. גופים מוצקים ניתנים לשימוש בתוכנות התיב"ם ההנדסיות השונות, אבל מוגבלים באפשרויות העיבוד שלהם.
עיטוף משטחים, רלוונטי ומתאים לאובייקטים בעלי משטחים אורגניים וצורות אמורפיות אשר קשה לאפיינן.
גישה המשלבת תהליכים אוטמוטיים והחלטת מעצב/מהנדס, לצורך שחזור כוונת המתכנן. תוכנות Geomagic מאפשרות למשתמש לבצע תהליך של הנדסה לאחור, תוך כדי הסתמכות על המודל הסרוק וזיהוי מאפייני הגיאומטריה שנסרקה.
תהליך Reverse Engineering, מחייב עירוב שיקול דעת של המשתמש בעת בניית המודל המסתמך על המידע הסרוק.